Урысейпсо щIыхьэху
«ДызэщIыгъуу делэжьынщ!» къыхуеджэныгъэм щIэту пхъэнкIиймрэ куэншыбымрэ зэщIэкъуэным хуэунэтIа урысейпсо щэбэт щIыхьэхур нобэ ди республикэми щокIуэкI. «Урысейм и экологие» проектыр гъэзэщIэным хиубыдэу а Iуэхур зэтраублащ «ДызэщIыгъуу делэжьынщ!» экологие зэщIэхъееныгъэмрэ «Урысей зэкъуэт» партымрэ. Ди щIыналъэм а Iуэхур щеунэтI КъБР-м ЩIыуэпсым и хъугъуэфIыгъуэхэмрэ экологиемкIэ и министерствэм.
Щэбэт щIыхьэхум жыджэру къекIуэлIащ министерствэхэмрэ ведомствэхэмрэ, республикэм и къалэхэмрэ районхэмрэ я администрацэхэм я лэжьакIуэхэр, «Урысей зэкъуэт» урысейпсо политикэ партым и щIыналъэ къудамэм хэтхэр, щIалэгъуалэ зэгухьэныгъэхэр, жылагъуэ экологие зэгухьэныгъэхэр, ди щIыуэпсым и щытыкIэм игъэпIейтей псори.
КъБР-м ЩIыуэпсым и хъугъуэфIыгъуэхэмрэ экологиемкIэ и министерствэм и пресс-IуэхущIапIэ.
